C 194/30
RO
Jurnalul Oficial al Uniunii Europene
2.6.2023
V (Anunțuri)
PROCEDURI REFERITOARE LA PUNEREA ÎN APLICARE A POLITICII ÎN DOMENIUL CONCURENȚEI
COMISIA EUROPEANĂ Notificare prealabilă a unei concentrări (Cazul M.11131 – PIERER / LEONI) Caz care poate face obiectul procedurii simplificate (Text cu relevanță pentru SEE)
(2023/C 194/07)
1.
La data de 17 mai 2023, Comisia Europeană a primit, în temeiul articolului 4 din Regulamentul (CE) nr.
139/2004 al Consiliului, o notificare a unei concentrări propuse (1).
Notificarea vizează următoarele întreprinderi: — Dipl. Ing.
Stefan Pierer („Dl.
Pierer”, Austria), o persoană fizică, — LEONI AG, o societate cotată la bursă („LEONI”, Germania).
Niciunul dintre acționarii săi nu exercită o influență decisivă asupra LEONI. Dl.
Pierer va dobândi, în sensul articolului 3 alineatul (1) litera (b) din Regulamentul privind concentrările economice, controlul asupra societății LEONI.
Concentrarea se realizează prin achiziționare de acțiuni.
2.
Activitățile economice ale întreprinderilor respective sunt următoarele:
— Dl.
Pierer controlează Pierer Industrie AG („PIAG”).
PIAG este un grup austriac de investiții industriale, care își desfășoară activitatea în următoarele sectoare: producția și distribuția de motociclete, biciclete electrice și componente pentru vehicule motorizate cu două roți, dezvoltarea, producția, mentenanța și distribuția de sisteme mecanice de înaltă tehnologie pentru componente dinamice ale mașinilor de curse, ale mașinilor de lux și ale aeronavelor, precum și producția de sisteme de frânare, pompe și componente ale motoarelor eficiente din punctul de vedere al emisiilor de CO2.
PIAG își desfășoară activitatea la nivel mondial; — LEONI este un furnizor mondial de produse, soluții și servicii pentru gestionarea energiei și a datelor în industria autovehiculelor.
În special, LEONI furnizează cabluri standardizate și cabluri de date pentru sistemele de cabluri. 3.
În urma unei examinări prealabile, Comisia Europeană constată că tranzacția notificată ar putea intra sub incidența Regulamentului privind concentrările economice.
Cu toate acestea, nu se ia o decizie finală în această privință.
În conformitate cu Comunicarea Comisiei privind o procedură simplificată de analiză a anumitor concentrări în temeiul Regulamentului (CE) nr.
139/2004 al Consiliului (2), trebuie precizat că acest caz poate fi tratat conform procedurii prevăzute în comunicare.
(1) JO L 24, 29.1.2004, p. 1 („Regulamentul privind concentrările economice”).
(2) JO C 366, 14.12.2013, p. 5.